**Prioritné oblasti spolupráce SR s OECD**

*Priority vzájomnej spolupráce SR - OECD pre oblasť spoločných projektov by mali vychádzať z odborných a znalostných kapacít OECD a kapacít ministerstiev a ďalších orgánov štátnej správy. Predložený návrh priorít na rok 2023 zároveň reflektuje priority navrhnuté členmi Koordinačného výboru pre pôsobenie SR v OECD.*

1. ***Opatrenia zamerané na podporu ekonomiky a jej udržateľného rastu, zlepšenie kvality života občanov***

* *Silná, odolná, zelená a inkluzívna obnova ekonomiky SR po pandémii, mitigácia hospodárskych dopadov vojny na Ukrajine*
* *Celková modernizácia hospodárstva SR, podpora a financovanie MSP;*
* *Podpora podnikateľského prostredia, vytváranie priaznivého prostredia pre príliv zahraničných investícií a rozvoj voľného obchodu;*
* *Akútne reformy (fiškálne; trhu práce a  na podporu zamestnanosti; systému vzdelávania, spolupráce v oblasti vedy, výskumu a inovácií; zdravotníctva; verejných inštitúcií);*
* *Možnosti rozvojového financovania a podpory obchodne viazanej a neviazanej pomoci;*
* *Medzinárodné zdaňovanie, riešenie daňových otázok v horizontálnom projekte BEPS (Base Erosion and Profit Shifting), posilňovanie transparentnosti pri transferovom oceňovaní a zdaňovaní digitálnej ekonomiky; implementácia daňových nástrojov na národnej úrovni;*
* *Zlepšenie zberu a poskytovania relevantných a kvalitných dát s cieľom zlepšenia kvality života občanov (napr. prostredníctvom mobilných aplikácií);*
* *Analýza svetových poľnohospodárskych trhov a cien základných agrárnych komodít, trendy a vývin v oblasti poľnohospodárskych politík, potravinový dodávateľský reťazec, globálne hodnotové reťazce, monitorovanie výšky podpôr v poľnohospodárstve;*
* *Ekonomické a environmentálne vplyvy rozšírenia automobilov na alternatívny pohon so zameraním na slovenské domácnosti;*
* *Podpora zdravého životného štýlu, sociálnych determinantov zdravia a životného prostredia.*
* *Zvyšovanie prevencie, starostlivosti o duševné zdravie, dlhodobej starostlivosti pre zdravotne ťažko postihnuté osoby, zameranie sa na marginalizované komunity, dôchodcov a ohrozené skupiny obyvateľstva.*

1. ***Rozvoj sektorových politík a implementácia Agendy 2030***

* *Zdieľanie know-how a poradenstvo OECD v oblasti tvorby stratégií a efektívneho využívania domácich a medzinárodných dotačných schém (aj s dôrazom na obnovu ekonomiky SR); Využívanie expertov a zdieľanie expertných analýz na medzinárodnej báze; spolupráca s členskými* *aj nečlenskými krajinami OECD v rámci projektových schém;*
* *Efektívne čerpanie štrukturálnych fondov v kultúrnych organizáciách v rámci programového obdobia 2021-2027;*
* *Využitie ekonomického potenciálu kreatívneho priemyslu;*
* *Revízia zdravotnej politiky SR s cieľom zvyšovania jej efektivity; zlepšenie zdravotnej starostlivosti, jej dostupnosti, posilnenie medzinárodnej spolupráce v zdravotníctve, hodnotenie výkonnosti zdravotníckych systémov;*
* *Napĺňanie Európskej zelenej dohody, Stratégia environmentálnej politiky SR do roku 2030* (*lepšia ochrana životného prostredia, eliminácia negatívnych dopadov na životné prostredie, obehové hospodárstvo, zdrojová efektivita a materiálová produktivita);*
* *Napĺňanie Európskej zelenej dohody, Stratégia environmentálnej politiky SR do roku 2030* (*lepšia ochrana životného prostredia, znižovanie environmentálnych a zdravotných rizík, eliminácia negatívnych dopadov na životné prostredie, obehové hospodárstvo, zdrojová efektivita a materiálová produktivita);*
* *Rozvoj problematiky kritických nerastných surovín (vytýčenie strategických projektov, podpora vypracovania národnej stratégie/politiky v oblasti kritických nerastných surovín);*
* *Zlepšenie kvality životného prostredia (napr. v mestách, environmentálne záťaže), mitigácia a adaptácia na zmenu klímy);*
* *Udržateľné poľnohospodárstvo a lesné hospodárstvo vo vzťahu k adaptácii na zmenu klímy a zvyšovanie jeho odolnosti, obehové hospodárstvo, biohospodárstvo, ochrana prírody a biodiverzity (najmä financovanie ochrany prírody a biodiverzity);*
* *Hľadanie optimálnych nástrojov pre zvyšovanie odolnosti a riadenie rizika v poľnohospodárstve, podpora environmentálnych cieľov v poľnohospodárstve;*
* *Boj proti ilegálnemu obchodovaniu s pesticídmi – znižovanie negatívneho dopadu na zdravie ľudí, životné prostredie a daňovú oblasť;*
* *Podpora poľnohospodárskych a lesníckych schém OECD ako globálnych noriem kvality v záujme uľahčovania medzinárodného obchodu;*
* *Regionálny rozvoj, subsidiarita, decentralizácia a konverzia regiónov; posilnenie odolnosti a konkurencieschopnosti, vrátane vidieckych regiónov;*
* *Podpora rozvoja udržateľného cestovného ruchu;*
* *Sociálna politika a riešenie sociálno-ekonomických následkov starnutia obyvateľstva; Udržateľnosť dôchodkového systému, podpora rovnakých príležitostí pre mužov a ženy;*
* *Horizontálne projekty v oblasti bývania a infraštruktúry, dekarbonizácia dopravy a jej bezpečnosť, ekologické riešenia a inovácie v doprave a skúmanie prístupov k znižovaniu emisií uhlíka;*
* *Reforma energetického sektora, dôraz na obnoviteľné zdroje energie a autonómne energetické uzly;*
* *Boj proti korupcii a dobrá správa vecí verejných (prevencia a boj proti korupcii napr. cielené protikorupčné kampane, a školenia za účelom zvyšovania úrovne profesijnej etiky, morálky a kultúry integrity);*
* *Vízia a stratégia SR pre udržateľný rozvoj do roku 2030, vrátane 6 priorít SR pre implementáciu Agendy 2030. Integrácia ekonomickej, sociálnej a environmentálnej dimenzie udržateľného rozvoja do všetkých verejných politík. Implementácia cieľov udržateľného rozvoja v medzinárodnom prostredí. Koherencia politík udržateľného rozvoja, vrátane zapojenia verejnosti, mimovládneho a súkromného sektora;*
* *Podpora vzniku inovatívnych a udržateľných procesov, produktov a zdravotnej infraštruktúry umožňujúcej personalizovanú zdravotnú starostlivosť;*
* *Rozvoj metód, nástrojov, produktov a vzdelávacích a popularizačných iniciatív s účelom pokrytia nedostatkov v starostlivosti o duševné zdravie;*
* *Podpora nástrojov a procesov umožňujúcich nákladovo efektívnejšiu liekovú politiku.*

1. ***Podpora vzdelávania, inovácií, technologického pokroku a digitalizácie***

* *Zlepšovanie prístupu ku vzdelaniu, vytváranie vedomostnej spoločnosti, podpora rozvoja vedy, výskumu a inovácií, podpora rozvoja nových zručností, rozvoj digitálnej gramotnosti a kritického myslenia,*  *skvalitnenie vzdelávacích politík a politiky zamestnanosti;*
* *Rozvoj agendy digitalizácie, informačno-komunikačnej infraštruktúry, informatizácie verejnej správy (využitie inovačného potenciálu na podporu konkurencieschopnosti SR, zlepšenie fungovania verejných registrov a databáz, ich elektronizácia), podpora budovania slovenskej časti celoeurópskych informačných systémov - napr. MyHealth@EU, MyData@EU a pod.);*
* *Zdieľanie know-how v oblasti efektívneho zavádzania nových trendov vo vzdelávaní profesionálov (formálne, celoživotné vzdelávanie) pôsobiacich v kultúrnom a kreatívnom priemysle (vrátane modelu medzirezortnej, prípadne medzisektorovej spolupráce, vymedzenia kompetencií v oblasti umeleckého vzdelávania, resp. vzdelávania profesionálov v KKP);*
* *Lepšie využívanie technologického pokroku a inovácií v období krízy a na riešenie jej následkov;*
* *Podpora transparentnosti a integrity vo verejnej správe a súkromnom sektore aj zavádzaním nových technológií vo verejnej správe (napr. Blockchain);*
* *Digitálna transformácia v kontexte plánu obnovy EÚ;*
* *Zavádzanie vzdelávacích programov a kurzov celoživotného vzdelávania poskytovaných vysokými školami a nových typov vzdelávania, implementácia mikroosvedčení;*
* *Vzdelávanie existujúcich a budúcich pedagogických a odborných zamestnancov na vysokých školách v nadobúdaní potrebných zručností pre život v 21. storočí;*
* *Zavádzanie a rozvoj profesijne orientovaných certifikačných a bakalárskych študijných programov;*
* *Zlepšenie vedomostí, zručností, postojov a hodnôt, ktoré potrebujú učitelia, aby podporili študentov pri rozvíjaní kompetencií navrhovaných v OECD Learning Compass;*
* *Podpora národných systémov, regionálnych partnerov, škôl a tried pri zvyšovaní dopadu pri zmene kurikula.*